DEV 24FN Multiplication Principles/ro

[[Media:DEV_24FN_Principiile_multiplicării.pdf|Descărcați aici această pagină ca fișier pdf]]

=Sesiunea 24: Principiile multiplicării bisericii=

În această sesiune, veți descoperi principiile cheie pe care Dumnezeu le folosește în toate mișcările de plantare a bisericilor, în toată lumea.

Inima unui conducător (40 min)

 * Închinați-vă împreună, în grupul mare
 * Participanții se despart în grupuri de 3-4 persoane și discută următoarele:
 * Ce înveți despre cum să rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * În ce domenii ale vieții tale ascultarea de Dumnezeu este o provocare?
 * Ce conflict nerezolvat ai?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
Citiți Marcu 6:30-32.'Odihna nu este o nevoie nefericită datorată slăbiciunii noastre, ci o disciplină esențială a unei vieți duhovnicești și înțelepte. Isus a fost un exemplu în ce privește odihna, retragerea, izolarea, meditația și împrospătarea. Apostolii doar ce se întorseseră dintr-o călătorie misionară ce fusese atât palpitantă, cât și obositoare. Ei povesteau ce se întâmplase. Mulțimile făceau presiuni, cererile oamenilor și ocaziile de slujire erau copleșitoare. Ce a făcut Isus pare neașteptat. El Își ia echipa deoparte, într-un loc izolat, astfel ca ei să se poată odihni și împrospăta pentru următorul tur.'

Dumnezeu a stabilit un ritm de viață care include munca grea și odihna regulată. Citim în Geneza 2:2 că: „în ziua a șaptea Dumnezeu s-a odihnit de toată lucrarea Lui.” Dumnezeu nu se odihnește de nevoie, pentru că este epuizat, ci pentru că este în natura Sa să facă asta. Planificarea și programarea unor momente regulate de odihnă și revigorare sunt la fel de importante ca munca, dacă vrem să Îl slujim pe Isus cu viețile noastre, crescând ca să fim mai mult asemănători Lui. Este important pentru sănătatea noastră, precum și pentru familiile noastre și pentru ucenici. Isus ia parte din viața ta la fel de mult atunci când te odihnești, ca și atunci când muncești.'

Celebrarea credincioșiei (20 min)
[NOTĂ: Celebrați credincioșia în grupul mare astfel încât toți să beneficieze și să se simtă încurajați.]


 * Oferă ocazia participanților să împărtășească ce s-a mai întâmplat de la ultima întâlnire. Roagă-i să vorbească raportat la țelurile stabilite la ultima întâlnire.

Fier pe fier: modelându-mă pe mine însumi și pe alții (45 min)
Proverbe 27:17 „După cum fierul ascute fierul, tot astfel şi omul însuşi îl face mai ager [ascute] pe semenul său.” (NTLR) 
 * Fiecare persoană să se întoarcă în grupurile lor „fier pe fier”, să schițeze rețeaua lor de comunități misionare și apoi să împărtășească despre ea și să o evalueze împreună cu grupul din care face parte.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga caracteristicile lipsă în fiecare grup?
 * Unde vei începe un grup nou sau o biserică în această lună?
 * Roagă participanții să își stabilească țeluri în privința creșterii în urma evaluării, pe care le vor împărtăși celor din grupul lor mic. Apoi se vor ruga unii pentru alții.

Lecția nouă (45-60 min)
Subiect relevant de discuție: De ce este util să știm principiile multiplicării pe care le folosește Dumnezeu pentru a ridica mișcări de biserici multiplicatoare?


 * Roagă participanții să se separe în grupuri noi de 4-5 persoane (sau pot continua în grupurile lor „fier pe fier”)


 * În secțiunile următoare, fiecare grup va atribui versete fiecărui participant. Fiecare participant va citi apoi pasajele de mai jos și vor spune grupului ce au învățat.

Studiu biblic de explorare – Principiile multiplicării

Secțiunea 1: Cuvânt, Rugăciune, Evanghelie

Cuvântul lui Dumnezeu: Matei 7:24-29; 2 Timotei 3:10-17

Rugăciune: Fapte 4:24-31; Coloseni 4:2-4; Efeseni 6:18-20

Împărtășirea Evangheliei: Marcu 1:38; Luca 19:10; Fapte 1:8


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?

Rezumat:

1. Ascultare deplină de Cuvântul lui Dumnezeu. La fel cum Isus S-a supus cu totul Tatălui Său ceresc și ne-a învățat și pe noi să facem așa, fiecare mișcare de plantare a bisericii pune accentul pe supunerea deplină în fața autorității absolute a Cuvântului lui Dumnezeu. Isus și-a învățat ucenicii că a cunoaște Cuvântul lui Dumnezeu nu este suficient. Doar cei care puneau în practică ceea ce învățaseră erau precum casele zidite pe stâncă. Acesta este motivul pentru care punem în aplicare studiul biblic/ucenicizarea bazată pe ascultare. Credem că este mai important să facem ce spune Biblia, decât să acumulăm mai multă și mai multă cunoștință fără ascultare. În mișcările de multiplicare a bisericilor, accentul este pus pe ascultarea ucenicilor de lucrurile învățate și susținerea faptului că Biblia este izvorul răspunsurilor noastre în ce privește viața și misiunea de slujire. [învață-i următorul gest cu mâinile: ține palmele ca și cum ar fi o carte deschisă]

2. Dependența de rugăciunea extraordinară (frecventă) - Depinde de Dumnezeu total prin rugăciune. Biserica primară depindea de puterea rugăciunii pentru răspândirea Evangheliei. Deseori, înainte de a face orice altceva pentru a ajunge la oameni pentru Cristos sau înainte de a pune bazele multiplicării bisericii, primul pas este mobilizarea credincioșilor din zona vizată sau chiar cei din jurul lumii, ca să se roage cu ardoare ca Dumnezeu să lucreze. [învață-i gestul cu mâinile: palmele în poziție de rugăciune]

3. Evanghelizare din plin - du urgent Evanghelia tuturor celor din zona vizată. De vreme ce Isus a venit să „caute și să mântuiască pe cei pierduți” și ne-a instruit ca „pocăința și iertarea păcatelor va fi proclamată în numele Său la toate popoarele”, fiecare mișcare de plantare a bisericii caută să se asigure că fiecare are ocazia de a-L urma pe Cristos. În mișcările de multiplicare a bisericii, oamenii duc povara grea de a ajunge la cei ce locuiesc în jurul lor. Lor le place să își spună povestea și să îi conducă pe alții la cunoașterea mântuitoare a lui Cristos. Ei nu se lasă distrași de alte activități, pentru că știu că misiunea cea mai importantă în viață este aceea de a căuta și a-i salva pe cei pierduți. Ei știu că nu toată lumea va răspunde pozitiv Evangheliei, dar nu se opresc să împărtășească despre Cristos, pentru că ei cred cu adevărat că oamenii sunt pierduți fără El. Ei vor să se asigure că toți cei din zona vizată au ocazia de a-L primi pe Cristos și când au sfârșit de împărtășit cu cei din apropiere, ei caută în mod activ să împărtășească despre Cristos în zonele din jur. [învață-i gestul cu mâinile: cum aruncă semințe din palmă]

Secțiunea 2: Multiplicarea intenționată a bisericilor de casă sănătoase

Plantarea bisericii: Fapte 14:23; Fapte 15:41; Galateni 1:2

Biserici de casă: Fapte 2:46; Fapte 5:42; Romani 16:5, 19; Coloseni 4:15

Multiplicare: Fapte 6:7; Fapte 9:31; Fapte 12:24; Fapte 16:5; Fapte 19:20; Fapte 28:31

Sănătate: Matei 22:36-39; Matei 28:18-20


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?

Rezumat:

4. Plantarea intenționată a bisericii - Fiecare mișcare de plantare de biserici crește deoarece caută în mod intenționat să formeze biserici. O persoană înțeleaptă a spus odată că „probabil că vei înfăptui doar ceea ce te-ai pornit să faci.” Dacă vrei să plantezi biserici care se reproduc, atunci trebuie să pornești să plantezi biserici care se reproduc. Credincioșii noi trebuie să fie instruiți intenționat să practice caracteristicile din Fapte 2:42-47 într-un mod ușor transmisibil. [Învață-i următorul gest al mâinilor: să preseze cu degetul arătător al mâinii în palma întinsă a celeilalte mâini]

5. Bisericile se întâlnesc în case - Fiecare mișcare de plantare de biserici folosește casele unor persoane pentru întâlnirea noilor biserici. La fel ca în Noul Testament, casele sunt locuri de întâlnire firești pentru cunoștințele noilor credincioși. Casele permit întâlnirea bisericilor după un model biblic, simplu și transmisibil, învață despre Cristos și influențează comunitatea înconjurătoare. Un element cheie al mișcării de ucenici este faptul de a avea comunități intime de credincioși care nu sunt împovărate de greutățile financiare ale întreținerii unei clădiri, sunt ușor de condus și ajutat, ușor de ținut la socoteală cu dragoste. Totodată, îi ține pe credincioși aproape de locul în care trăiesc cei pierduți. [Învață-i semnul cu mâinile: acestea desenează un triunghi]

6. Multiplicarea, biserici care plantează biserici – este gândită în acest fel, toată lumea năzuiește să crească biserici care se multiplică. [învață-i gestul cu mâinile: mâinile formează un triunghi care apoi se deschide și se închide]

7. Biserici sănătoase – Pentru a obține acest fel de reproducere ușoară, bisericile trebuie să fie “sănătoase”. Un mod de a descrie “biserica sănătoasă” ar fi acela că ea ascultă de Marea Poruncă și de Marea Trimitere. Marea Poruncă și Marea Trimitere ajută cu adevărat la a rezuma scopurile bisericii. Și în mișcarea de biserici de ucenici, sunt o mulțime de oameni care caută să Îl iubească pe Domnul și să-i iubească pe alții. Pe măsură ce fac asta și încep să practice caracteristicile bisericii, ei se maturizează și sunt sănătoși.[învață-i gestul cu mâinile: să își ridice mâinile ca și cum ar vrea să își arate mușchii]

Secțiunea 3: Conducătorii sunt dintre localnici și mulți dintre ei sunt împuterniciți

Conducători dintre localnici: Fapte 14:21-23; Tit 1:5

Conducători laici: Efeseni 4:11-13

Rapid: Fapte 13:48-49; Fapte 19:9-10

Rezumat:

8. Conducători dintre localnici - Conducătorii sunt numiți dintre noii credincioși localnici. Pavel a înțeles importanța faptului de a avea conducători localnici care ar putea fi prezenți în noile comunități de credincioși. De fapt, nicăieri nu îl vedem pe Pavel numind conducători din afara comunității locale. Un principiu cheie este acela că resursele pentru mișcarea de ucenici se găsesc în recoltă. Cu alte cuvinte, conducătorii mișcării nu sunt credincioșii care există în acest moment. Ei sunt identificați în recolta de noi credincioși și ajutați să se dezvolte. Noi nu ar trebui niciodată să facem ceva singuri. Întotdeauna adu pe cineva cu tine pe care să îl mentorezi și căruia să îi fii exemplu pe parcurs. [Învață-i gestul cu mâinile: deschide palma, fă un cerc cu degetul arătător pentru a arăta că acești conducători vin din interiorul grupului]

9. Conducerea ca în Efeseni 4 - Ajută-i pe toți să crească pentru a conduce, nu numai pe lucrătorii plătiți. Conducătorii cheie ai mișcărilor de multiplicare a bisericilor sunt creștini obișnuiți, nu pastori plătiți, cu normă întreagă. Nu există nicio deosebire în ochii lui Dumnezeu între un om de afaceri, un zugrav, un fermier, un angajat guvernamental sau un absolvent al Școlii biblice. În multe biserici, conducătorii se comportă ca și cum este treaba lor să facă toată lucrarea de slujire. Și congregația lor se comportă deseori ca și cum se presupune ca pastorul să facă toată munca, de vreme ce congregația îl întreține pe pastor prin intermediul zeciuielilor și al donațiilor.

Dar în Efes. 4:11-13 rolul conducătorilor este de a echipa biserica ca ea să facă lucrările de slujire. Nu există nicio cerință în Biblie ca pastorul să aibă „normă întreagă”. Credincioșii se maturizează după ce slujesc sau în timp ce slujesc.

În mișcările de multiplicare a bisericilor:


 * majoritatea conducătorilor sunt persoane laice - oameni care lucrează conform vocației lor și îl slujesc pe Dumnezeu voluntar, în timpul lor liber.


 * fiecare persoană care Îl urmează pe Cristos trebuie să asculte și să facă ucenici. A face ucenici este o treabă pentru toată lumea! (Asta a poruncit Isus)

Dacă ne dorim să vedem mișcări de biserici care se multiplică, trebuie să urmăm aceste principii. Fiecare trebuie să facă lucrări de slujire, nu numai cei în mod special talentați sau dăruiți, și nu numai pastorii și lucrătorii plătiți. Toată lumea este chemată să facă ucenici! Acesta este standardul pentru membrii bisericii în Noul Testament și ar trebui să fie și standardul nostru. [Învață-i următorul gest cu mâinile: prefă-te că-ți ridici mânecile ca și cum ai lucra]

10. Rapid - mai multe generații de biserici sunt multiplicate într-o perioadă scurtă de timp. Multiplicarea rapidă trebuie să fie o valoare centrală a fiecărei biserici care este plantată. Este obișnuit să vezi biserici noi începând la fiecare 4-6 luni. Cartea Faptele apostolilor menționează șase afirmații scurte despre cum se răspândea Cuvântul, numărul ucenicilor și al bisericilor creștea rapid. În doar 10 ani, Pavel a putut spune că lucrarea sa s-a încheiat în jumătate din Imperiul Roman! Maturitatea în Cristos este sporită prin punerea bazelor unor biserici noi pentru că creșterea conducătorilor și ucenicizarea fiecărui membru sunt țesute în construcția neîntreruptă a vieții bisericii. [învață-i următorul gest al mâinilor: strânge pumnii și încrucișează-ți brațele la piept]

Rezumatul lecției

Aceste principii sunt foarte important de reținut pe măsură ce lucrăm pentru extinderea Împărăției lui Dumnezeu.

Revizuiește cele 10 elemente universale, împreună cu semnele făcute cu mâinile:


 * 1) Având temelia în Cuvântul lui Dumnezeu – ține palmele ca pe o carte deschisă
 * 2) Rugăciune multă – palmele în poziție de rugăciune (în funcție de grupul de oameni)
 * 3) Răspândirea din plin a Evangheliei – aruncă semințe din palmă
 * 4) Plantare intenționată a bisericii – împinge degetul arătător în palma deschisă a celeilalte mâini ca și cum ai împinge o sămânță în pământ
 * 5) Bisericile se întâlnesc în case – palmele unite sub forma unui triunghi, ca și cum ar fi un acoperiș
 * 6) Bisericile plantează biserici – fă ca triunghiul să se deschidă și să se închidă
 * 7) Biserici sănătoase (pun în practică cele cinci scopuri) – ridică brațele ca și cum ți-ai arăta mușchii
 * 8) Conducători localnici (conducători din interior) – palma deschisă face un cerc cu degetul arătător pentru a arăta faptul că liderii provin din interiorul grupului
 * 9) Conducători laici – prefă-te că îți sufleci mânecile ca și cum ai lucra
 * 10) Multiplicarea rapidă – pumnii strânși și încrucișându-ți brațele pe piept

Pe măsură ce încercăm să facilităm mișcările de biserici care se multiplică, sunt multe lucruri pe care le putem face, dar amintiți-vă de asta ca fiind un proces controlat de Duhul Sfânt. Dacă facem ceea ce este corect, din când în când trebuie să ne evaluăm munca pentru a vedea dacă sunt lucruri pe care trebuie să ne oprim să le mai facem - fie nu sunt cele mai bune lucruri, fie sunt lucruri care încetinesc sau opresc o mișcare de biserici ce se multiplică.

Iată câteva obstacole obișnuite pentru mișcările de plantare a bisericilor (preluat din cartea Faptele apostolilor 29 a lui Bruce Carlton, pag. 243):


 * Sunt impuse cerințe în plus noilor credincioși pentru a fi recunoscuți ca „biserică”.
 * Faptul că devine creștin duce la pierderea valoroasei identități culturale a credinciosului
 * Noile biserici nu pot depăși modelele creștine pre-existente.
 * Faptul că nu se investește în activitățile cele mai valorase (evanghelizare și ucenicizare.)
 * Încercarea de a conține mișcarea de plantare a bisericilor în cadrul unei singure denominații înăbușă creșterea.
 * Banii dați pentru susținerea bisericii creează dependență.
 * Bisericile cer ca liderii să aibă calificări care sunt mai presus decât cele pe care le cere Biblia pentru conducători.

Pregătirea pentru misiune (20 min)

 * În grupurile mici, fiecare participant să își evalueze punctele tari și slăbiciunile în ce privește dacă triesc după aceste principii și să facă un plan pentru a evolua:
 * Există lucruri bune pe care le faci care s-ar putea să te împiedice să îți pui în aplicare planul?
 * Ce lucruri trebuie să încetezi să faci pentru ca să faci lucrurile bune sau pe cele mai bune?
 * Scrieți declarații „Eu voi... până...”. Includeți și „Pe cine vei învăța această lecție?”
 * Exersați orice abilitate în plus de care au nevoie conducătorii pentru a-și conduce grupurile sau pentru a începe grupuri noi

Trimiterea lucrătorilor

 * Reîntărește viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice biserici conduse de Duhul Sfânt
 * pentru mai mulți lucrători în urma secerișului